b'\n_START_ARTICLE_\nJustinus I\n_START_PARAGRAPH_\nJustinus I (450? \xe2\x80\x93527) oli It\xc3\xa4-Rooman Bysantin keisari vuosina 518\xe2\x80\x93527._NEWLINE_Justinus syntyi Traakiassa k\xc3\xb6yhiin oloihin. H\xc3\xa4n muutti Konstantinopoliin noin vuonna 470 ja astui armeijan palvelukseen._NEWLINE_Kun keisari Anastasius I kuoli 10. kes\xc3\xa4kuuta vuonna 518, h\xc3\xa4nell\xc3\xa4 ei ollut seuraajaa. Konstantinopolin senaatti joutui nyt ensimm\xc3\xa4ist\xc3\xa4 kertaa valitsemaan uuden keisarin. Lopulta p\xc3\xa4\xc3\xa4dyttiin Justinukseen, joka oli keisarillisen excubitores-palatsikaartin p\xc3\xa4\xc3\xa4llikk\xc3\xb6._NEWLINE_Tullessaan keisariksi Justinus oli jo vanha mies ja todellinen valta h\xc3\xa4nen hallituskautensa aikana oli ilmeisesti h\xc3\xa4nen sisarenpojallaan, tulevalla keisarilla Justinianus I:ll\xc3\xa4._NEWLINE_Justinus I rakennutti vuonna 525 uudelleen maanj\xc3\xa4ristyksess\xc3\xa4 tuhoutuneen Anazarban kaupungin, joka nimettiin uudelleen h\xc3\xa4nen kunniakseen Justinianopolikseksi.'